EkBass/fiwiki-20250220-pages-articles huggingface dataset:
Brandon Jennings

Brandon Jennings (s. 23. syyskuuta 1989 Compton) on yhdysvaltalainen koripalloilija. Hän on pelannut kahdeksan vuotta NBA:ssa ja edustaa kaudella 2017–2018 kiinalaista Shanxi Brave Dragonsia. Jennings oli ensimmäinen yhdysvaltalainen pelaaja, joka high schoolin jälkeen pelasi Yhdysvaltojen yliopistojen sijaan ammattilaisena Euroopassa. == Ura == Jennings pelasi lukiokoripalloa Oak Hill Academyssä. Lukion jälkeen Jennings pyrki Arizonan yliopistoon, mutta ei päässyt tasotesteistä läpi. Tämän jälkeen Jennings ajatteli mahdollisuutta siirtyä pelaamaan Eurooppaan ammattilaiseksi. Heinäkuussa 2008 Jennings teki italialaisen Lottomatica Roman kanssa sopimuksen, jonka avulla hän valmistautui vuoden 2009 NBA:n varaustilaisuuteen. Sopimus oli kolmivuotinen ja arvoltaan 1,65 miljoonaa dollaria. Jenningsin alku ei ollut paras mahdollinen Italiassa. Vaikka hän ei saanut paljon pisteitä aikaan, hän sanoi kehittyneensä kauden aikana paljon pelillisesti sekä henkisesti. Euroliigassa Jennings oli tilastojen valossa parempi tehden 7,6 pistettä ottelua kohden. Kesällä 2009 Jennings osallistui NBA:n varaustilaisuuteen, jossa Milwaukee Bucks varasi hänet kymmenentenä. Ensimmäisessä NBA-pelissään Jennings teki heti 17 pistettä ja otti 9 levypalloa Philadelphia 76ersia vastaan. Golden State Warriorsia vastaan marraskuussa 2009 Jennings teki 55 pistettä, joka on historian neljänneksi paras tulos NBA-tulokkaalta. Kesällä 2013 Jennings siirtyi Detroit Pistonsiin pelaajakaupassa, jossa Bucks sai vaihdossa Brandon Knightin, Vjatšeslav Kravtsovin ja Khris Middletonin. Hänen pistekeskiarvonsa neljän Milwaukeessa pelatun runkosarjakauden ajalta on 17,0, levypallokeskiarvonsa 3,4 ja syöttökeskiarvonsa 5,7. Pudotuspeleissä hän pelasi Bucksia edustaessaan kahtena vuonna ja teki keskimäärin 16,7 pistettä ottelua kohden. Jennings siirrettiin pelaajakaupassa Detroit Pistonsista Orlando Magiciin kesken kauden helmikuussa 2016. Hänet ja Ersan Ilyasova vaihdettiin Tobias Harrisiin. Kesällä 2016 Jennings siirtyi New York Knicksiin ja maaliskuussa 2017 Washington Wizardsiin. Kesällä 2017 hän ilmoitti siirtyvänsä Kiinaan Shanxi Brave Dragons -joukkueeseen. == Lähteet == == Aiheesta muualla == *Euroliigan pelaajaprofiili *NBA Draft profile *Serie A:n pelaajaprofiili Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Suomen nuorisopsykiatrinen yhdistys

Suomen nuorisopsykiatrinen yhdistys on vuonna 1977 perustettu yhdistys, jonka perustamiseen vaikuttivat erityisesti Tor-Björn Hägglund, Vappu Taipale ja Kari Pylkkänen. Yhdistyksen tehtävänä on edistää nuorisopsykiatrista tutkimusta, koulutusta ja hoitoa sekä edistää eri tieteenalojen ja nuorisopsykiatrian välistä vuorovaikutusta. Yhdistys perusti 1981 Nuorisopsykoterapia-säätiön, jonka tehtävänä on toteuttamaan nuorisopsykoterapian koulutusta.Historia Yhdistyksen hallituksen puheenjohtajana ovat toimineet Tor-Björn Hägglund (1977–1981), Kari Pylkkänen (1981–1984), Veikko Aalberg (1984–1993), Veikko Tähkä (1993–1999), Ilpo Lahti (1999–2005), Veikko Aalberg (2005–2009) ja Eila Laukkanen (2009–2015). Vuodesta 2015 alkaen hallituksen puheenjohtaja on Kirsi-Maria Haapasalo- Pesu.Hallitus ==Julkaisut== Yhdistys on aiemmin vuosina 1979, 1980, 1981, 1983 ja 1985 julkaissut vuosikirjaa. * Nuoruus vai hulluus? Suomen nuorisopsykiatrisen yhdistyksen vuosikirja I. Toimituskunta: Tor-Björn Hägglund et al. Gummerus 1979. ISBN 951-20-1752-0 * Naida vai palaa? Suomen nuorisopsykiatrisen yhdistyksen vuosikirja II. Toimituskunta: Tor-Björn Hägglund et al. Gummerus 1980. ISBN 951-20-1922-1 * Luoda vai lyödä? Suomen nuorisopsykiatrisen yhdistyksen vuosikirja III. Toimituskunta: Tor-Björn Hägglund. et al. Gummerus 1981. ISBN 951-20-2144-7 * Itsetunto vai itseuho? Suomen nuorisopsykiatrisen yhdistyksen vuosikirja IV. Toimituskunta: Tor-Björn Hägglund et al. Gummerus 1983. ISBN 951-20-2442-X * Kasvu ja kehitys. Suomen nuorisopsykiatrisen yhdistyksen vuosikirja V. Toim. Tor-Björn Hägglund. Gummerus 1985. ISBN 951-20-2728-3 == Lähteet == == Aiheesta muualla == * Nuorisopsykoterapia-säätiö Luokka:Suomalaiset järjestöt Luokka:Psykiatria
Solja

Solja on suomalainen sukunimi tai naisen etunimi, joka otettiin nimipäiväkalenteriin vuonna 1950 tammikuun 15. päivälle. Digi- ja väestötietoviraston tietojen mukaan Suomessa on ollut kirjoilla vuoden 2019 loppuun mennessä noin 270 henkilöä, joiden etunimi on Solja. Suosituimmillaan nimi on ollut 1960– ja 1970-luvuilla. Sukunimenä Solja on 164 henkilöllä. Solja lienee alkuperältään vanha hämäläinen muoto muinaissuomalaisesta nimestä Sotia. Se on säilynyt suku- ja paikannimessä Soljala ja tullut sitä kautta uudelleen käyttöön etunimenä 1900-luvulla. Kustaa Vilkunan mukaan merkittävä vaikuttaja nimen yleistymisessä oli professori Martti Rapola, jonka tytär ristittiin Soljaksi vuonna 1944. == Tunnettuja Soljia == === Solja sukunimenä === * Antti Solja (1923–2011), yrittäjä ja yritysjohtaja, teollisuusneuvos * Erkki Solja (s. 1954), Kiilto Family Oy:n toimitusjohtaja ja kunniankonsuli, Antti Soljan poika * Niilo Solja (1888–1967), Kokoomuksen kansanedustaja ja ministeri * Petrissa Solja (s. 1994), saksalainen pöytätennispelaaja === Solja etunimenä === * Solja Kievari (s. 1944), suomalainen radio- ja televisiotuottaja, käsikirjoittaja ja dramaturgi * Solja Krapu-Kallio (s. 1960), ruotsinsuomalainen kirjailija ja lavarunoilija ==Lähteet== Luokka:Etunimet
Johan Nylander

Johan Nylander (20. elokuuta 1698 Oulu - 10. kesäkuuta 1761 Porvoo) toimi Porvoon piispana 1745-1761. Nylander oli oululaisen kauppiaan Simon Saaren (Nylander) poika. Hän kirjoitti ylioppilaaksi Upsalassa 1716 ja Turussa 1722, jonka jälkeen toimi Pohjalaisen osakunnan kuraattorina 1722-25 sekä Helsingin triviaalikoulun konrehtorina 1725. Maisteriksi Nylander vihittiin priimuksena 1726 ja pappisvihkimyksen hän sai 1727. Toimi sitten Porvoon lukion lehtorina sekä palkkalitäjänsä Säkkijärven kirkkoherrana. Nylander nimitettiin Porvoon vt. tuomiorovastiksi 1739; tuomiokapitulin jäsen hän oli ollut jo vuodesta 1727 lähtien ja vt. esimies 1742-45. Nimitettiin Porvoon piispaksi 1745 ja samalla palkkapitäjiensä Lammin, Myrskylän ja Sipoon kirkkoherraksi. Piispana Nylander oli tarmokas ja ahkera, seuraten vanhoja Gezeliuksen aikaisia periaatteita. Porvoon lukiolle hankittiin uusi talo ja tarkastusmatkoillaan Nylander työskenteli lukutaidon parantamiseksi ja taikauskon vähentämiseksi.Tietosanakirja, osa 6, s. 1382, Helsinki 1914 Hänen ensimmäinen puolisonsa oli vuodesta 1727 Katarina Helsingius (k. 1742) ja toinen 1744 Vendla Juliana von Glan tämän ensimmäisessä avioliitossa (k. 1799). Von Glanin toinen aviomies oli tuleva Porvoon piispa Gabriel Fortelius. ==Lähteet== Luokka:Porvoon piispat 1723–1923 Luokka:Vuonna 1698 syntyneet Luokka:Vuonna 1761 kuolleet
Silvanus

Silvanus (k. 7. syyskuuta 355) oli roomalainen sotilas, joka julistautui Rooman keisariksi Galliassa vuonna 355. Silvanus oli syntyperältään frankkilainen, ja palveli ratsuväenkomentajana Rooman armeijassa keisari Constantius II:n alaisuudessa, kun hänen omat sotilaansa julistivat hänet augustukseksi Colonia Agrippinassa (nyk. Köln) Galliassa 11. elokuuta 355. Hänen vastakeisariutensa ei kauan kestänyt, vaan omat sotilaat murhasivat hänet jo 7. syyskuuta samana vuonna. == Lähteet == * Luokka:Roomalaiset usurpaattorit Luokka:Roomalaiset sotilaat Luokka:Roomalaiset henkirikosten uhrit Luokka:350-luvulla kuolleet Luokka:Syntymävuosi tuntematon
Jouhiorkesteri

Jouhiorkesteri on suomalainen yhtye, joka on erikoistunut suomalaiseen, karjalaiseen, suomenruotsalaiseen sekä virolaiseen bordunamusiikkiperinteeseen. Jouhiorkesteri julkaisi Nikodemus -ensilevynsä vuonna 2008. Yhtyeessä soittavat Ilkka Heinonen, Pekko Käppi, Marianne Maans ja Rauno Nieminen. == Albumi == * Nikodemus (2008) == Aiheesta muualla == * Jimmy Träskelin: Täysipainoinen jouhikkoalbumi . Keskipohjanmaa 27.9.2008. Luokka:Suomalaiset kansanmusiikkiyhtyeet Luokka:Suomalaiset maailmanmusiikkiyhtyeet
Villilä (täsmennyssivu)

Villilä voi tarkoittaa seuraavia: * Villilä, kaupunginosa Tampereella * Villilä, kylä Maskussa * Villilän kartano, kartano Nakkilassa * Villilä Studiot, Länsi-Suomen tv- ja elokuvakeskus, elokuvastudio Villilän kartanossa Nakkilassa * Villilä, kylä Salossa, aiemmin Uskelaa * Villilä, kylä Sastamalassa, aiemmin Keikyää * Villilä, kylä Uudessakaupungissa, aiemmin Kalantia * Villilä, sukunimenä: ** Tea Villilä (s. 1991), suomalainen jääkiekkoilija
Gabriel Fortelius

Gabriel Fortelius (11. elokuuta 1700 Pori – 24. marraskuuta 1788 Porvoo) toimi Porvoon piispana 1762–1788. Käytyään Rauman triviaalikoulua 1711–13 Fortelius joutui pakenemaan isoavihaa Ruotsiin ja tuli Tukholmassa ylioppilaaksi 1719. Hänet vihittiin papiksi Porvoossa 1729, jolloin oli myös Porvoon arkkidiakoni ja tuomiokapitulin jäsen. Hänet nimitettiin Ulvilan kirkkoherraksi 1742 ja lääninrovastiksi 1744, Porvoon kirkkoherraksi 1745 ja tuomiorovastiksi 1746. Valtiopäivämiehenä Ruotsin säätyvaltiopäivillä hän oli 1740–1741, 1760–1762, 1765–1766, 1769–1770 ja 1771–1772. Piispana ollessaan Fortelius edisti sekä kansanopetusta että korkeampaa opetusta ja valvoi tarkasti papiston elämää ja sivistyskehitystä.Tietosanakirja, osa 2, s. 1163, Helsinki1910 ==Lähteet== Luokka:Porvoon piispat 1723–1923 Luokka:Vuonna 1700 syntyneet Luokka:Vuonna 1788 kuolleet Luokka:Ruotsin säätyvaltiopäivien valtiopäivämiehet
Kaarleisten seisake

Kaarleisten seisake oli Uudenkaupungin radan varressa sijainnut lakkautettu seisake. Se perustettiin Mynämäkeen, pieneen Kaarleisten kylään vuonna 1933. Seisakelaituri sijaitsi nykyisen Kaarleistentien ja radan risteyksessä. Seisake lakkautettiin jo kahdentoista vuoden kuluttua, vuonna 1945. ==Lähteet== Luokka:Varsinais-Suomen lakkautetut rautatieliikennepaikat Luokka:Mynämäen liikenne
Havukka-ahon ajattelija (täsmennyssivu)

Havukka-ahon ajattelija voi tarkoittaa jotakin seuraavista: * Havukka-ahon ajattelija, Veikko Huovisen romaani vuodelta 1952. Tähän liittyvät: ** Havukka-ahon ajattelija, romaaniin perustuva kuunnelma vuodelta 1962 ** Havukka-ahon ajattelija, romaaniin perustuva televisiosarja vuodelta 1971 ** Havukka-ahon ajattelija, romaaniin perustuva elokuva vuodelta 2010. * Havukka- ahon ajattelija, veistos Sotkamossa
Roution koulu

Roution koulu oli alakoulu Lohjalla Routionmäellä. Se oli perustettu vuonna 1977. Koulun rehtorina toimi lakkautushetkellä Jouni Herva. Koulussa oli noin 200 oppilasta ja luokat 1–6 sekä esikoulu. Koulu lakkautettiin vuonna 2019, kun se yhdistettiin Jalavan koulun kanssa Routionmäen yhtenäiskouluksi. == Lähteet == Luokka:Lohjan peruskoulut
Meijän pojat

Meijän pojat oli 1920-luvun lopulla toiminut suomalainen kommunistinen lauluryhmä. Meijän pojat oli tunnetuin ajan vasemmistolaisen nuorisoliikkeen lauluryhmistä. Yhtyeessä lauloivat muun muassa Nestori Parkkari, Kaarlo Kivilahti ja Kalle Lindholm. Yhtyeen edeltäjä Rajamäen pojat perustettiin vuonna 1920 Sörnäisten nuoriso-osaston lauluryhmäksi. Sen pohjalta muodostettiin Meijän pojat kesällä 1927, kun yhtyetoiminta muuttui ammattimaisemmaksi. Uuden kokoonpanon ensiesiintymiset saivat runsaasti huomiota, ja se oli esimerkkinä monille muille vasemmistolaisille esiintymisryhmille ympäri maata. Meijän pojat esiintyi 69 eri tilaisuudessa syksyllä 1927. Yhtye käytti esityksissään punaisia housujen päälle ulottuneita paitoja, vihreitä kaulanauhoja ja mustia nahkavöitä. Myös asuste oli mallina muille. Joulukuussa 1927 SDP:n kansanedustaja Kalle Myllymäki kritisoi eduskunnassa Meijän poikien esiintymisasuja. Paitojen pitäminen housujen päälle oli Myllymäen mielestä venäläinen tyyli, joka ei sopinut Suomeen. Meijän pojat kirjoitti edustajalle vastineen, jota esitettiin lauluna vasemmiston tilaisuuksissa. Meijän poikien ja muiden lauluryhmien sanoitukset käsittelivät pääasiassa kotimaan politiikan ajankohtaisia aiheita, mutta myös kansainvälisiin teemoihin tartuttiin. Satiiri oli yleisin käsittelytapa. Lauluissa pilkattiin kapitalistisen järjestelmän epäkohtia ja muita poliittisia toimijoita. Suurin osa lauluista sovitettiin vanhoihin kansan tuntemiin säveliin. Meijän pojat versioi esimerkiksi ”Porilaisten marssia”. == Lähteet == Luokka:Suomalaiset lauluyhtyeet Luokka:Suomen sosialistinen työväenpuolue Luokka:Työväenmusiikki
HMS Gipsy

HMS Gipsy on ollut viiden Britannian Kuninkaallisen laivaston aluksen nimenä. * HMS Gipsy (1799), kuunari * HMS Gipsy (1804), kuunari * HMS Gipsy (1836), kuunari emäalus * HMS Gipsy (1897), C-luokan hävittäjä * HMS Gipsy (H63), G-luokan hävittäjä
Grenade

Grenade voi tarkoittaa seuraavia asioita: ;Paikkoja: * Grenade, kunta Haute- Garonnen departementissa Ranskassa * Grenade-sur-l'Adour, kunta Landesin departementissa Ranskassa ;Henkilöitä: * Cécile La Grenade (s. 1952), grenadalainen yritysjohtaja, elintarviketieteilijä ja Grenadan kenraalikuvernööri ;Britannian kuninkaallinen laivasto: * HMS Grenade (1914), miinanraivaaja * HMS Grenade (H86), G-luokan hävittäjä ;muita merkityksiä: * Grenade Bruno Marsin esittämä kappale.
Luettelo Preussin pääministereistä

Tämä on luettelo Preussin pääministereistä vuosina 1848–1945. Vuodesta 1871 Preussi oli osa Saksan valtakuntaa. == Preussin pääministerit == Järjestys Pääministeri Virkakauden alku Virkakauden loppu Muuta 1 Adolf Heinrich von Arnim-Boitzenburg . 19\. maaliskuuta 1848 29. maaliskuuta 1848 2 Ludolf Camphausen 29\. maaliskuuta 1848 20. kesäkuuta 1848 3 Rudolf von Auerswald 25\. kesäkuuta 1848 21. syyskuuta 1848 4 Ernst von Pfuel 21\. syyskuuta 1848 1. marraskuuta 1848 5 Friedrich Wilhelm von Brandenburg 1\. marraskuuta 1848 6. marraskuuta 1850 6 Otto Theodor von Manteuffel 4\. joulukuuta 1850 6. marraskuuta 1858 7 Karl Anton von Hohenzollern-Sigmaringen 6\. marraskuuta 1858 11. maaliskuuta 1862 Hänen rinnallaan Rudolf von Auerswald salkuttomana ministerinä 6.11.1858–17.3.1862. 8 Adolf zu Hohenlohe-Ingelfingen 11\. maaliskuuta 1862 23. syyskuuta 1862 9 Otto von Bismarck 23\. syyskuuta 1862 21. joulukuuta 1872 Samalla Saksan valtakunnankansleri (1871–1890) 10 Albrecht von Roon 1\. tammikuuta 1873 9. marraskuuta 1873 11 Otto von Bismarck 9\. marraskuuta 1873 18. maaliskuuta 1890 Samalla Saksan valtakunnankansleri 12 Leo von Caprivi 20\. maaliskuuta 1890 23. maaliskuuta 1892 Samalla Saksan valtakunnankansleri 13 Botho zu Eulenburg 23\. maaliskuuta 1892 26. lokakuuta 1894 14 Chlodwig zu Hohenlohe-Schillingsfürst 29\. lokakuuta 1894 17. lokakuuta 1900 Samalla Saksan valtakunnankansleri 15 Bernhard von Bülow 17\. lokakuuta 1900 14. heinäkuuta 1909 Samalla Saksan valtakunnankansleri 16 Theobald von Bethmann Hollweg 14\. heinäkuuta 1909 14. heinäkuuta 1917 Samalla Saksan valtakunnankansleri 17 Georg Michaelis 14\. heinäkuuta 1917 1. marraskuuta 1917 Samalla Saksan valtakunnankansleri 18 Georg von Hertling 1\. marraskuuta 1917 3. lokakuuta 1918 Samalla Saksan valtakunnankansleri 19 Robert Friedberg (virkaatekevä) 3. lokakuuta 1918 9. marraskuuta 1918 20 Paul Hirsch 12. marraskuuta 1918 27. maaliskuuta 1920 Jakoi hallituksen johdon Heinrich Ströbelin kanssa 3.1.1919 saakka. 21 Otto Braun 27. maaliskuuta 1920 21. huhtikuuta 1921 22 Adam Stegerwald 21. huhtikuuta 1921 5. marraskuuta 1921 23 Otto Braun 5. marraskuuta 1921 18. helmikuuta 1925 24 Wilhelm Marx 18. helmikuuta 1925 6. huhtikuuta 1925 25 Otto Braun 6. huhtikuuta 1925 20. heinäkuuta 1932 Valtaoikeudet riistettiin valtakunnanhallituksen päätöksellä 20.7.1932, johti sen jälkeen Preussin lain mukaista varjohallitusta helmikuuhun 1933 saakka. 26 Franz von Papen (valtakunnankomissaari) 20. heinäkuuta 1932 3. joulukuuta 1932 Samalla Saksan valtakunnankansleri. 27 Kurt von Schleicher (valtakunnankomissaari) 3. joulukuuta 1932 28. tammikuuta 1933 Samalla Saksan valtakunnankansleri. 28 Franz von Papen (valtakunnankomissaari) 28. tammikuuta 1933 10. huhtikuuta 1933 Samalla Saksan varakansleri. 29 Hermann Göring 10. huhtikuuta 1933 23. huhtikuuta 1945 Samalla useita tehtäviä valtakunnanhallituksessa, muun muassa ilmailuministeri. Virkaa ei enää täytetty Göringin erottamisen jälkeen. == Lähteet == Preussi *
Lisa

Lisa tai LISA voi viitata johonkin seuraavista: * Lisa, etunimi, Liisan vastine monissa kielissä * Apple Lisa, tietokonemalli * LISA, Laser Interferometer Space Antenna, ESAn ja NASAn yhteinen avaruustutkimushanke
Okunin laki

Okunin laki kuvaa työttömyysasteen muutoksen ja bruttokansantuotteen (bkt) kasvun välistä yhteyttäBlanchard, O. 2003. Macroeconomics, 3rd edition. Prentice Hall. Sivut 182-183.. Vuonna 1962 julkaistussa artikkelissa Arthur Okun osoitti, että kolmen prosentin kasvu bkt:ssa merkitsee työttömyyden alenemista yhdellä prosentilla. Tarkka suhde kuitenkin vaihtelee yli ajan sekä maittain olosuhteiden mukaan. Suhde on aina approksimaatio, sillä myös muut tekijät kuin bruttokansantuote vaikuttavat työttömyyteen.Etla.fi Okunin laki esitetään empiirisenä säännönmukaisuutena johtavissa makrotaloustieteen oppikirjoissa kuten Mankiw (2012)Mankiw, G. 2012. Macroeconomics, Eighth Edition. Worth Publishers. and Romer (2012)Romer, D. 2012. Advanced Macroeconomics, Fourth Edition. The McGraw-Hill. .Ball et al. (2014) ==Okunin laki Suomessa== Suomen Pankissa tehtyjen selvitysten perusteella bruttokansantuotteen ja työttömyysasteen välinen suhde on muuttunut viime vuosikymmenten aikana: Työttömyysaste ei ole 1990-luvun laman jälkeen vuosina 1994-2011 reagoinut tuotannon muutoksiin ja talouskasvuun yhtä herkästi kuin aiemmin vuosina 1976-1993. Toisaalta Työ- ja elinkeinoministeriön työvoimapoliittisessa aikakauskirjan vuosikerroissa (2002, 2004-2005) ekonomisti Eero Siljander osoittaa ekonometrisen lisensiaattityönsä ja TOP500-yritysaineiston perusteella, että työn kysynnän palkka- ja tuotantojousto ovat kasvaneet aikajaksolla 1995-2005. Siis työllisyys laskee jyrkemmin (noin -1:1) reaalipalkkojen noustessa prosentilla ceteris paribus. Tuotantojousto on noin 1:1 ceteris paribus, eli tuotannon kasvaessa 1 % liikevaihdolla mitattuna, niin työllisyys kasvaa 0,8 %. ==Katso myös== * Työttömyys * Talouskasvu ==Lähteet== ==Kirjallisuutta== * * ==Aiheesta muualla== *Reijo Hjerppe ja Heikki Räisänen, Hyvinvointi ja työmarkkinoiden eriytyminen, 2.2. s. 35-37 Okunin laki Luokka:Taloustieteen käsitteet Luokka:Työ
Iso D

Iso D on Jyrki Hämäläisen Dannysta kertova elämäkertaromaani, joka on julkaistu vuonna 2006. Koska Hämäläinen oli pitkään mukana Dannyn kiertuetoiminnassa, myös hän itse esiintyy kirjassa usein. Kirjan kieli on värikästä. Suomen Kuvalehden toimittaja Karo Hämäläinen on kuvannut kirjan sisältöä mielenkiintoiseksi ja nostalgian värittämäksi. ==Lähteet== Luokka:Danny Luokka:Vuoden 2006 kirjat Luokka:Suomalaiset romaanit Luokka:Suomalaiset elämäkerrat ja muistelmat
Guy Trosper

Guy Trosper (27. maaliskuuta 1911 Lander, Wyoming – 19. joulukuuta 1963 Los Angeles, Kalifornia) oli yhdysvaltalainen elokuvakäsikirjoittaja. Hänen töidensä joukossa ovat Miehen voitto (The Stratton Story, 1949), The Pride of St. Louis (1952), Jailhouse Rock (1957), Vihan riivaama (One-Eyed Jacks, 1961), Alcatrazin vanki (Birdman of Alcatraz, 1962) ja Vakoilija kylmästä (The Spy Who Came in from the Cold, 1965). The Pride of St. Louis toi Trosperille Oscar-ehdokkuuden vuonna 1953 ja Vakoilija kylmästä postuumin Edgar-palkinnon vuonna 1966. Edgar-palkinnon Trosper jakoi Paul Dehnin kanssa. == Aiheesta muualla == * Luokka:Yhdysvaltalaiset elokuvakäsikirjoittajat Luokka:Vuonna 1911 syntyneet Luokka:Vuonna 1963 kuolleet
Savukosken vaakuna

Savukosken vaakuna on Savukosken kunnan tunnus, joka on saanut aiheensa kunnan sijainnista ja eränkäynnistä. Vaakunan esittämä nili, yksijalkainen varastohuone, jota kutsutaan myös patsasaitaksi, oli tyypillinen saamelaisalueilla ja siten kertoo kunnan lappalaisuudesta. Samalla se viittaa muinaisiin saalistusretkiin erämaassa. Vaakunan selitys kuuluu ”mustassa kentässä kultainen patsasaitta”. Vaakunan on suunnitellut Heikki Paaer, ja Savukosken kunnanvaltuusto hyväksyi sen 14. joulukuuta 1956. Sisäasiainministeriö vahvisti vaakunan käyttöön 17. huhtikuuta 1957. == Lähteet == * * Savukoski Vaakuna
03

03 on Kirsi Rannon vuonna 2003 julkaistu kolmas albumi. Levyn tunnetuimmaksi hitiksi nousi singlejulkaisu ”Ei jaksa kiinnostaa”, joka on coverversio Shania Twainin kappaleesta ”That Don’t Impress Me Much”. Levyn toinen singlejulkaisu oli ”Vie pois”. Muita tunnettuja kappaleita ovat nimikkokappale ”03”, ”Lontooseen” ja ”Onnenpäivät”. Viimeistään 03:n myötä Ranto karisti tangokuningattaren viitan harteiltaan. Albumi koostuu menevästä popista. == Kappaleet == # # # # # # # # # # # # == Lähteet == Luokka:Vuoden 2003 albumit Luokka:Kirsi Rannon albumit
Eric Camerota

Eric Camerota (s. 9. tammikuuta 1985 Salt Lake City, Utah) on yhdysvaltalainen yhdistetyn hiihtäjä. Nykyisin Camerota asuu Park Cityssä Utahissa. Hänen kaksoisveljensä Brett Camerota kilpaili myös yhdistetyssä. Yhdistetyn maailmancupissa Camerota kilpaili ensimmäisen kerran Oberhofissa 30. joulukuuta 2004, sijoittuen sijalle 30. Hänen paras sijoituksensa maailmancupissa on 20:s sija Schonachin kisasta tammikuulta 2005. Liberecin MM-kilpailuissa 2009 Camerota sijoittui yhteislähdössä 25:nneksi. Vancouverin olympialaisissa 2010 hän oli sprintissä 39:s. Camerota lopetti uransa yhdistetyn hiihtäjänä vuonna 2011. == Lähteet == Luokka:Yhdysvaltalaiset yhdistetyn hiihtäjät Luokka:Vuonna 1985 syntyneet Luokka:Elävät henkilöt
Abigail Spears

Abigail Spears (s. 12. heinäkuuta 1981 Valley Center, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä WTA- listan sijalla 66 ja nelinpelissä sijalla 14. Grand Slam -turnausten kaksinpelissä Spears on parhaimmillaan päässyt Australian avoimissa kolmannelle kierrokselle vuonna 2005. Ranskan avoimissa, Wimbledonissa sekä Yhdysvaltain avoimissa hän on jäänyt joka kerta ensimmäiselle kierrokselle. Spears ei ole voittanut yhtään WTA-turnausta kaksinpelissä, mutta nelinpelissä hänellä on kymmenen turnausvoittoa. Kansainvälinen tennisliitto ITF langetti helmikuussa 2020 Spearsille 22 kuukauden kilpailukiellon dopingista. Spears antoi käryyn johtaneen virtsanäytteen vuoden 2019 Yhdysvaltain avoimissa. Näytteestä löytyneet kielletyt aineet olivat testosteroni ja prasteroni. == Lähteet == * === Viitteet === Luokka:Yhdysvaltalaiset tennispelaajat Luokka:Dopingrikkomuksesta tuomitut tennispelaajat Luokka:Dopingrikkomuksesta tuomitut yhdysvaltalaiset Luokka:Vuonna 1981 syntyneet Luokka:Elävät henkilöt
Jessica Moore

Jessica Moore (s. 16. elokuuta 1990 Perth) on australialainen tennispelaaja. Parhaimmillaan hän on ollut naisten maailmanlistalla sijalla 132, eikä hän ole voittanut vielä yhtään WTA-turnausta kaksinpelissä. == Tennisura == === 2008 === Moore pääsi toiselle kierrokselle Australian avoimissa. Ensimmäisellä kierroksella hän voitti Julie Dittyn, mutta toisella kierroksella 17:nneksi sijoitettu israelilainen Shahar Pe'er voitti Mooren 6–0, 7–5. Tämän myötä Mooresta tuli nuorin australialainen otteluvoittaja Australian avoimissa sitten vuoden 1999 Jelena Dokićin. Moore pääsi finaaliin Australian avointen tyttöjen turnauksessa vuonna 2008, mutta voiton vei Arantxa Rus. Helmikuussa 2008 Moore teki debyyttinsä Fed Cupissa, ja samalla hänestä tuli nuorin australialainen Fed Cup-pelaaja Jelena Dokićin vuoden 2000 jälkeen. Moore voitti junioreiden nelinpelimestaruudet Ranskan avoimissa ja Wimbledonissa, parinaan slovenialainen Polona Hercog. Vuoden viimeisessä Grand Slam- turnauksessa, Yhdysvaltain avoimissa, Moore eteni toiselle kierrokselle. Ensimmäisellä kierroksella hän päihitti amerikkalaisen villin kortin saaneen Melanie Oudinin 7–6(5), 7–6(5). Toisella kierroksella tuli tappio saksalaista Anna-Lena Grönefeldiä vastaan 6–1, 6–3. === 2009 === Australian avointen avauskierroksella Moore voitti Christina McHalen, mutta hävisi toisella kierroksella 13:nneksi sijoitetulle Flavia Pennettalle. Loppukaudesta hän pelasi lähinnä vain ITF-turnauksissa. Lisäksi Yhdysvaltain avoimissa hän putosi jatkosta avauskierroksella hävittyään Liettuan Lina Stančiūtėlle. === 2010 === Vuonna 2010 Moore hävisi kolmessa ensimmäisessä pelaamassaan turnauksessa karsintojen avauskierroksen ottelun, mukaan lukien Australian avoimet. Sen jälkeen hän pelasi ITF-turnauksissa, joissa pääsi parhaimmillaan välieriin asti. Budapestin WTA-turnauksessa hän pääsi toiselle kierrokselle. == Lähteet == == Aiheesta muualla == * Luokka:Australialaiset tennispelaajat Luokka:Vuonna 1990 syntyneet Luokka:Elävät henkilöt
Helagsfjället

Helagsfjället tai Helags, eteläsaameksi Maajåelkie, on tunturi Bergin kunnassa, Härjedalenin maakunnassa Ruotsissa. Tunturin korkein huippu, Helags, kohoaa 1 796 metrin korkeuteen ja on korkein huippu napapiirin eteläpuolella Ruotsissahttp://www.ii.uib.no/~petter/mountains/sweden.html Petter Bjørstad, Mountains in Sweden. Tunturin lounaispuolella sijaitsee 1 682 metriä korkea Predikstolenin huippu. Tunturin itäpuolella sijaitsee Ruotsin eteläisin jäätikkö, Helagsgaciären. Tunturin huippu nousee noin 700 metriä ympäröivän ylätasangon tasolta. Helagsfjälletin juurella sijaitsee Svenska Turistföreningenin ylläpitämät Helags Stugorna -lomakeskushttp://www.svenskaturistforeningen.se/sv/upptack/Omraden/Harjedalen/Fjallstationer/STF- Helags-Fjallstation/ STF - Helags Fjällstation. == Lähteet == Luokka:Bergin kunta Luokka:Ruotsin vuoret Luokka:Tunturit Luokka:Skandit
Laatutakuu

Suomen Laatutakuu Palvelut Oy eli Laatutakuu on vuonna 1993 perustettu yritys, joka tarjoaa siivous- ja kiinteistönhuoltopalveluita yrityksille ja asuinkiinteistöille. Laatutakuu on Suomen kolmanneksi suurin franchise-ketju. Laatutakuulla on itsenäisiä yrittäjiä 165 ja toimintaa yli 50 paikkakunnalla. Laatutakuu nimettiin vuoden 2002 puhtausalan yritykseksi. Vuonna 2007 Laatutakuu voitti vuoden franchising-ketju -tittelin. Yritys on osa ISS Palveluja. Laatutakuu rekrytoi alalle yrittäjiksi haluavat, kouluttaa heidät, antaa heille valmiit toimintamallit ja tukipalvelut korvausta vastaan. Koulutettavista tulee itsenäisiä yrittäjiä, jotka tarjoavat omille asiakkailleen siivous- ja kiinteistönhuoltopalveluita. Tunnustusta omalla toimialallaan Laatutakuu on saanut laatumittareiden kehittämistyöstään. Vuonna 2009 Laatutakuun työkalu yrittäjien oman yritystoiminnan analysoimiseen valittiin edustamaan Suomea International Franchise Marketing Awards -kisassa. Laatutakuun liikevaihto oli 3,7 miljoonaa euroa vuonna 2020. == Lähteet == == Aiheesta muualla == * Laatutakuun kotisivut * Laatutakuu-lehden blogiversio * ISS-konsernin kotisivut * Suomen Franchising -yhdistyksen kotisivut Luokka:Suomalaiset kiinteistöpalveluyritykset
Määräämisperiaate

Määräämisperiaate eli dispositiivinen periaate on tuomioistuimen ja asianosaisten suhteisiin liittyvä käsite, joka tarkoittaa, että asianosainen voi oman harkintansa perusteella ryhtyä tai olla ryhtymättä prosessitoimiin. Tuomioistuin toimii asianosaisen päätöksen mukaisesti. Jotkin prosessitoimet tuomioistuin suorittaa vain jommankumman asianosaisen tai molempien asianosaisten vaatimuksesta. Toisaalta jotkin toimet perustuvat tahdonvaltaiseen eli dispositiiviseen oikeusnormiin, jolloin tuomioistuin on velvollinen suorittamaan prosessitoimen vain silloin, kun asianosainen sitä pyytää. Määräämisperiaatteen vastakohta on virallisperiaate.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palstat 45–48. Määräämisperiaate, jota joskus kutsutaan asianosaisautonomian periaatteeksi, on vallalla niissä yksityisoikeudellisissa riita-asioissa, joissa osapuolet saavat tehdä keskenään sovinnon. Tällaista riita-asiaa nimitetään dispositiiviseksi asiaksi. Rikosasioissa ja indispositiivisissa riita-asioissa on pääsääntöisesti käytössä virallisperiaate, vaikka niidenkin jotkin prosessitoimet ovat määräämisperiaatteen mukaisia. Määräämisperiaatteeseen liittyy olennaisesti se, että asianosainen saa päättää aloittaako hän oikeusprosessin eli nostaako hän kanteen. Muutoksenhakumenettely puolestaan alkaa asianosaisen tehdessä valituksen. Jos on valittavissa useampia menettelytapoja, saa asianosainen päättää, mitä tapaa käytetään. Asianosaiset voivat myös keskenään sopia, että dispositiivinen riita-asia annetaan välimiesten ratkaistavaksi. Asianosaiset voivat sopia tällaisen asian käsittelyn lopettamisesta tuomioistuimessa ja tuomioistuimen on noudatettava päätöstä. Kantaja voi luopua kanteesta ja vastaaja voi myöntää kanteen oikeaksi, jolloin oikeus ratkaisee asian myöntämisen mukaisesti. Asianosaiset voivat sopia riidan keskenään myös silloin, kun jutussa on haettu muutosta ylemmästä oikeusasteesta. Väittämistaakka tarkoittaa, että asianosaisen vaatimukset sitovat tuomioistuinta. Se ei saa tuomita enempää tai muuta kuin mitä jutussa on vaadittu. Tuomio ei saa myöskään perustua sellaiseen oikeustosiseikkaan, johon asianosainen ei ole vedonnut (oikeudenkäymiskaari, 4/1734, 24:3). Dispositiivisessa asiassa voi vapaasti tunnustaa itselleen haitallisen seikan, jonka jälkeen seikkaan liittyvä todistelu on tarpeetonta. Tuomioistuin ei voi dispositiivisessa asiassa ilman kaikkien asianosaisten suostumusta kuulustella uutta todistajaa tai pyytää esitettäväksi uutta asiakirjaa (oikeudenkäymiskaari 17:8). Sen sijaan oikeudenkäyntimenettelystä päättäminen kuuluu pääsääntöisesti tuomioistuimelle. Tahdonvaltaiset prosessinedellytykset ovat kuitenkin väitteenvaraisia ja joissakin tapauksissa asianosainen voi valita yksipuolisen tuomion ja tuomion välillä (oikeudenkäymiskaari 12:11). ==Lähteet== Luokka:Prosessioikeus
Peter Markle

Peter Markle on yhdysvaltalainen televisio-ohjaaja. Hän on työskennellyt muun muassa televisiosarjojen Everwood, CSI ja Salaiset kansiot parissa. Hän on ohjannut menestyneen televisioelokuvan Flight 93 ja huonon vastaanoton saaneen elokuvan Wagons East – eli kuinka Villi Länsi hävitettiin. Hän meni naimisiin näyttelijä Melinda Culean kanssa vuonna 1996. == Aiheesta muualla == * * Luokka:Yhdysvaltalaiset televisio-ohjaajat Luokka:Syntymävuosi puuttuu Luokka:Elävät henkilöt
Peter Joseph

Peter Joseph on yhdysvaltalainen elokuvaohjaaja, säveltäjä, leikkaaja, käsikirjoittaja ja yhteiskunta-aktivisti. Hänet tunnetaan Zeitgeist- dokumenttielokuvista. Zeitgeist: The Movie, Zeitgeist: Addendum ja Zeitgeist: Moving Forward. Elokuvat ovat katsottavissa useilla eri internet-sivustoilla, sekä ladattavissa esimerkiksi BitTorrentin kautta. Peter Joseph on Zeitgeist- liikkeen perustaja. Liike lähti muodostumaan Zeitgeist: Addendum -elokuvan julkaisun jälkeen. Hänestä on tehty dokumenttielokuva Kuka on Peter Joseph? jossa hän kertoo lyhyesti taustastaan, näkemyksistään vallitsevista yhteiskunnallisista ongelmista ja Zeitgeist-liikkeen synnystä, sen ajatuksista, toiminnasta ja tavoitteista. Zeitgeist-dokumenttielokuvat katsottavissa internetissä: * Zeitgeist: The Movie * Zeitgeist: Addendum * Zeitgeist: Moving Forward == Aiheesta muualla == * * Kuka on Peter Joseph? - Charles Robinsonin tekemä dokumenttielokuva Luokka:Yhdysvaltalaiset salaliittoteoreetikot Luokka:Yhdysvaltalaiset elokuvaohjaajat Luokka:Syntymävuosi puuttuu Luokka:Elävät henkilöt
Peroksidirikkihappo

Peroksidirikkihappo eli peroksodirikkihappo (H2S2O8) on rikkihapon johdannainen, joka sisältää peroksiryhmän. Happo saadaan elektrolysoimalla väkevää rikkihappoa. Happo on itse suhteellisen pysymätön, eikä sillä ole juuri teollista käyttöä. Sen suolat peroksidisulfaatit ovat käytössä voimakkaina hapettimina. == Ominaisuuksia == Happoa valmistetaan yleensä elektrolysoimalla väkevää rikkihappoa, johon on lisätty ammoniumsulfaattia. Elektrolyysissä käytetään hyvin voimakasta jännitettä ja platinaelektrodeja. Ammoniumsulfaatin tilalla voidaan käyttää myös natrium- tai kaliumsulfaattia. Sekä peroksidirikkihappo, että sen suolat ovat voimakkaita hapettimia ja pelkistyvät sulfaateiksi tai vetysulfaateiksi. Yhdiste hapettaa esimerkiksi mangaani(II)suolat mangaanidioksidiksi ja hopean läsnä ollessa permanganaatti- ioneiksi. Happamissa olosuhteissa happo hapettaa Cr3+-ionit dikromaatti- ioneksi ja hopean hopeaperoksidiksi. Peroksidirikkihappo reagoi ajan mittaan veden kanssa muodostaen peroksirikkihappoa ja rikkihappoa. Reaktio nopeutuu lisättäessä peroksidirikkihapon joukkoon rikkihappoa. Peroksirikkihappo on vielä voimakkaampi hapetin kuin peroksidirikkihappo. :H2S2O8 \+ H2O H2SO4 \+ H2SO5 == Lähteet == Luokka:Epäorgaaniset hapot
Kesytön

Kesytön on vuonna 2001 julkaistu Kirsi Rannon toinen pitkäsoitto. Levyn hitiksi nousi "Soitellaan". Muita tunnettuja kappaleita ovat nimikkokappale "Kesytön" sekä "Margarita". Albumi erosi debyyttilevystä nojaamalla enemmän poppiin, ei niinkään iskelmään. Albumi ylsi parhaimmillaan Suomen virallisen listan sijalle 29. == Kappaleet == # # # # # # # # # # # # # == Lähteet == Luokka:Vuoden 2001 albumit Luokka:Kirsi Rannon albumit
Brad Daugherty

Brad Daugherty on yhdysvaltalainen pokeriammattilainen, joka voitti vuonna 1991 World Series of Pokerin pääturnauksen ja miljoonan dollarin ykköspalkinnon. Vuosien 1979-1980 vaihteessa Daugherty muutti Las Vegasiin Nevadaan, jossa työskenteli pelihuoneen johtajana. Vuonna 1987 hän siirtyi kokopäiväiseksi pokerinpelaajaksi. Neljä vuotta myöhemmin hän otti uransa suurimman turnausvoiton kukistamalla WSOP:n pääturnauksen kaksinpelissä Don Holtin. Tämän jälkeen Daugherty ei ole voittanut suuria turnauksia ja on keskittynyt 2000-luvulla pelaamaan netissä. WSOP:sta hänellä on pääturnauksen voiton lisäksi kaksi kolmostilaa (7 Card Stud Hi/Lo'sta vuodelta 1990 ja Limit Ace to Five Draw'sta vuodelta 1993). Daugherty on kirjoittanut pokerikirjoja yhdessä Tom McEvoyn kanssa. McEvoy on Daughertyn tapaan WSOP:n pääturnauksen voittajia. Marraskuussa 2009 Daughertyn pokeriuran turnausansiot olivat yli 1,7 miljoonaa dollaria. == Kirjoja == * Tom McEvoy, Brad Daugherty: Championship Hold'em Satellite Strategy (ISBN 978-1580422130) * Tom McEvoy, Brad Daugherty: Win Your Way Into Big Money Hold'em Tournaments: How to Beat Casino and Online Satellite Poker Tournament (ISBN 978-1580421478) * Tom McEvoy, Brad Daugherty: No-Limit Texas Hold'em: The New Players Guide to Winning Poker's Biggest Game (ISBN 978-1580422338) == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Martin Provost

thumb|Martin Provost Brive-la-Gaillarde kirjamessuilla 2010. Martin Provost (s. 13. toukokuuta 1957 Brest, Ranska)Martin Provost, catalogue.bnf.fr on ranskalainen elokuvaohjaaja ja käsikirjoittaja. Provost aloitti näyttelijänä, mutta siirtyi myöhemmin kokonaan käsikirjoittajaksi ja ohjaajaksi. Hän on kirjoittanut kaksi teatterinäytelmää Le Voyage immobile (1982) ja Les Poupées (1992) ja sen jälkeen romaanin Aime-moi vite (Flammarion, 1993).Martin Provost, Unifrance == Filmografia == * J'ai peur du noir, 1990 lyhytelokuva * Cocon, 1992 lyhytelokuva * Tortilla y cinema, 1997 * Le Ventre de Juliette, 2003 * Seraphine, 2008 * Sage femme, 2017 == Palkinnot ja tunnustukset == * César-palkintoehdokkaana parhaan ohjaajan palkinnon saajaksi elokuvasta Séraphine Séraphine sai seitsemän César-palkintoa vuonna 2009: * Parhaan elokuvan César * Parhaan naispääosan César: Yolande Moreau * Parhaan alkuperäisen käsikirjoituksen César: Martin Provost ja Marc Abdelnour * Parhaan puvustuksen César: Madeline Fontainelle * Parhaan kuvauksen César: Laurent Brunet * Parhaan elokuvamusiikin César: Michael Galasso * Parhaan lavastuksen César: Thierry François == Lähteet == == Aiheesta muualla == *Allociné *IMDb Luokka:Ranskalaiset elokuvaohjaajat Luokka:Vuonna 1957 syntyneet Luokka:Elävät henkilöt Luokka:Ranskalaiset käsikirjoittajat
Futsalin Euroopan-mestaruuskilpailut 2007

Futsalin Euroopan-mestaruuskilpailut 2007 () olivat kuudennet UEFA:n järjestämät futsalin Euroopan-mestaruuskilpailut. Turnaus pelattiin Portugalissa 16. marraskuuta–25. marraskuuta 2007. Kisakaupunkeina toimivat Gondomar ja Santo Tirso. Lopputurnauksessa pelasi kahdeksan maata. Euroopan- mestaruuden voitti Espanja, joka kukisti finaalissa Italian. == Joukkueet == Euroopan-mestaruuskilpailujen karsintoihin osallistui yhteensä 35 maata, joista seitsemän pääsi isäntämaa Portugalin ohella mukaan lopputurnaukseen: * Espanja * Italia * Portugali * Romania * Serbia * Tšekki * Ukraina * Venäjä == Lopputurnaus == === Alkulohkot === ==== Lohko A ==== ==== Lohko B ==== === Jatko-ottelut === ==== Välierät ==== ==== Pronssiottelu ==== ==== Finaali ==== == Lähteet == * * Luokka:Futsalin Euroopan-mestaruuskilpailut Luokka:Vuoden 2007 urheilu Luokka:Portugalin futsal
Thylacoleo hilli

Thylacoleo hilli oli Thylacoleo-sukuun kuulunut lihaa syönyt pussieläin. == Piirteet == Thylacoleo hilli oli hyvin samankaltainen kuin sukunsa muut lajit, mutta noin puolet suurimman, lajin Thylacoleo carnifexin koosta. Se oli tiettävästi ensimmäinen ilmestynyt Thylacoleo-suvun laji. Sen uskotaan ilmestyneen plioseenilla, tai mahdollisesti jo mioseenilla. Lajin fossiiloituneen hampaan löysi tutkija Alan Hill luolasta Yorken niemimaalta Etelä-Australiasta. Laji tunnistettiin omaksi lajikseen löydetyn hapaan koon ja rakenteen perusteella. ==Lähteet== Luokka:Esihistorialliset pussieläimet Luokka:Harvaetuhampaiset
Preventiimi

Preventiimi on valtakunnallinen nuorisoalan ehkäisevän päihdetyön osaamiskeskus, jonka tehtävänä on tukea nuorten parissa toimivien ammattilaisten osaamista ehkäisevässä päihdetyössä. Nuorten parissa tehtävässä ehkäisevässä päihdetyössä korostuu sosiaalinen vahvistaminen, kasvatuksellinen ote ja kokonaisvaltainen kohtaaminen yleisen ja riskiehkäisyn rinnalla. Preventiimin tehtävänä on kehittää nimenomaan nuorisoalan ehkäisevää päihdetyötä ja varmistaa se, että nuoret kohdataan päihdekasvatuksen tiimoilta laadukkaasti ja mielekkäästi. Olennaista on varmistaa se, että ammattilaisilla on ajantasaiset tiedot ja keinot tehdä tavoitteellista päihdekasvatusta. Preventiimin kohderyhmä ovat nuorisoalan ammattilaiset muun muassa kunnissa, järjestöissä, oppilaitoksissa ja seurakunnissa, ehkäisevää päihdetyötä suunnittelevat ja kehittävät tahot sekä kaikki aiheesta kiinnostuneet ammatilliset toimijat. Preventiimin pysyvää toimintaa on esimerkiksi * monipuoliset, korkeakoulutasoiset koulutukset * laadukkaat julkaisut * valtakunnallinen verkosto ja sen tarjoama ammatillinen vertaistuki * kuukausitiedote ehkäisevän päihdetyönajankohtaisista asioista * kiinnostavat tapahtumat * keskustelunaloitukset ja uudet näkökulmat ehkäisevään päihdetyöhön * mahdollisuudet olla yhdessä kehittämässä nuorisoalan ehkäisevää päihdetyötä Yllä mainittujen lisäksi Preventiimi mukana myös erilaisissa yhteistyö- ja kehittämishankkeissa ja toimii asiantuntijaroolissa eri yhteyksissä liittyen nuorisoalan ehkäisevään päihdetyöhön. Preventiimi on opetus- ja kulttuuriministeriön rahoittama osaamiskeskus ja yksi ministeriön nimeämistä toimijoista, joille on uskottu nuorisotyön kehittäminen omalla alallaan. Preventiimiä hallinnoi Humanistinen ammattikorkeakoulu (Humak), joka on merkittävä kouluttaja nuorisoalalla. ==Aiheesta muualla== *https://www.preventiimi.fi *Normann, M., Odell, H., Tapio, M. ja Vuohelainen, E. 2015 Nuorisoalan ehkäisevä päihdetyö - HYPPÄÄ KYYTIIN! http://www.humak.fi/wp-content/uploads/2015/08/nuorisoalan-ehkaiseva- paihdetyo.pdf *Normann, M. ja Vuohelainen, E. 2014. Synvinklar på det rusmedelsförebyggande arbetet med unga i Finland. http://www.humak.fi/wp- content/uploads/2015/02/humak_artikkelit_ruo01_3.pdf *Tapio, M. ja Kuula, T. (toim). 2013. Selkenevää, myötätuulta - Ehkäisevä päihde- ja mielenterveystyö nuorisoalalla. http://www.humak.fi/wp- content/uploads/2014/09/humak_selkenevaa_myotatuulta_verkko2_2.pdf *Inkinen, A., Korhonen, J. ja Ruuska, V. 2012. Selvää synergiaa - Eettisesti kantavaa päihdekasvatusta http://www.humak.fi/wp- content/uploads/2014/09/humak_selvaa_synergiaa_verkko.pdf Luokka:Päihdepolitiikka
Hans Jonsson

Hans Åke Jonsson (s. 2. elokuuta 1973 Örnsköldsvik, Ruotsi) on ruotsalainen jääkiekkopuolustaja ja maailmanmestari. Hän pelaa Elitserien-joukkue MODOssa. Jonsson on pelannut myös aiemmin neljä kautta NHL-joukkue Pittsburgh Penguinsissa ja tehnyt 242 ottelussa tehot 10+38=48. Jäähyminuutteja hän keräsi 92. Hänen yhden kauden piste-ennätyksensä NHL:ssä on 22 pistettä kaudella 2000–01. Penguins varasi Jonssonin 11. kierroksella vuonna 1993. Jonsson on neljää NHL-kautta (1999–2003) lukuun ottamatta pelannut koko uransa MODOssa. Vuonna 2007 hän voitti Elitserienin mestaruuden ja keväinä 1994 ja 1999 Elitserien-hopeaa. Jonsson valittiin vuonna 1999 myös Ruotsin tähdistökentälliseen. Jonsson on pelannut myös MM-kilpailuissa vuosina 1996, 1998 ja 1999. Vuonna 1998 tuli kultaa ja 1999 pronssia. Lisäksi hän pelasi alle 20-vuotiaiden MM-kilpailuissa vuonna 1993 ja voitti hopeaa. Keväällä 1991 Jonsson pelasi alle 18-vuotiaiden EM-kisoissa. Jonsson on puolustava puolustaja. ==Tilastot== 1991–92 Husum Ruotsi I 13 4 6 10 10 – – – – – MODO Hockey Elitserien 6 0 1 1 4 – – – – – 1992–93 MODO Hockey Elitserien 40 2 2 4 24 3 0 1 1 2 JMM 7 2 1 3 24 1993–94 MODO Hockey Elitserien 23 4 1 5 18 10 0 1 1 10 1994–95 MODO Hockey Elitserien 38 4 6 10 38 – – – – – 1995–96 MODO Hockey Elitserien 36 10 6 16 30 8 2 1 3 24 MM 6 1 0 1 4 1996–97 MODO Hockey Elitserien 27 7 5 12 18 – – – – – 1997–98 MODO Hockey Elitserien 40 8 6 14 40 8 1 1 2 12 MM 10 0 1 1 2 1998–99 MODO Hockey Elitserien 41 3 4 7 40 13 2 4 6 22 MM 10 0 0 0 16 1999–00 Pittsburgh Penguins NHL 68 3 11 14 12 11 0 1 1 6 2000–01 Pittsburgh Penguins NHL 58 4 18 22 22 16 0 0 0 8 2001–02 Pittsburgh Penguins NHL 53 2 5 7 22 – – – – – 2002–03 Pittsburgh Penguins NHL 63 1 4 5 36 – – – – – 2003–04 MODO Hockey Elitserien 28 4 5 9 38 6 0 1 1 24 2004–05 MODO Hockey Elitserien 49 6 7 13 46 6 4 0 4 8 2005–06 MODO Hockey Elitserien 28 3 5 8 48 5 0 2 2 8 2006–07 MODO Hockey Elitserien 44 3 10 13 86 19 1 2 3 26 2007–08 MODO Hockey Elitserien 41 3 1 4 30 5 0 0 0 2 2008–09 MODO Hockey Elitserien 26 2 6 8 48 – – – – – 2009–10 MODO Hockey Elitserien 43 0 4 4 26 – – – – – 4 kautta yhteensä NHL 242 10 38 48 92 27 0 1 1 14 16 kautta yhteensä Elitserien 481 50 63 113 502 83 10 14 24 132 Luokka:Ruotsalaiset jääkiekkoilijat Luokka:MODO Hockeyn pelaajat Luokka:Pittsburgh Penguinsin varaamat pelaajat Luokka:Vuonna 1973 syntyneet Luokka:Elävät henkilöt
Thylacoleo crassidentatus

Thylacoleo crassidentatus oli Thylacoleo-sukuun kuulunut lihaa syönyt pussieläin. Thylacoleo crassidentatus eli plioseenikaudella. Se oli suurin piirtein suuren koiran kokoinen ja muistutti ulkonäöltään muita Thylacoleo- suvun jäseniä. Thylacoleo hillin tapaan myös T. crassidentatus on tunnistettu omaksi lajikseen hampaiden avulla. Niissä on Thylacoleo carnifexiin verrattuna rakenteellisia ja koollisia eroja. T. crassidentatuksen fossiileja on löydetty Queenslandista ja Uudesta Etelä-Walesista. ==Lähteet== Luokka:Esihistorialliset pussieläimet Luokka:Harvaetuhampaiset
Futsalin Euroopan-mestaruuskilpailut 2010

Futsalin Euroopan-mestaruuskilpailut 2010 () ovat seitsemännet UEFA:n järjestämät futsalin Euroopan-mestaruuskilpailut. Turnaus pelattiin Unkarissa 19. tammikuuta–30. tammikuuta 2010. Kisakaupunkeina toimivat Budapest ja Debrecen. Vuoden 2010 lopputurnaus on suurin siihen asti järjestetyistä, sillä mukaan pääsee 12 maata aiemman kahdeksan sijaan. Euroopan-mestaruuden voitti kolmannen kerran peräkkäin Espanja, joka kukisti finaalissa Portugalin. == Karsinnat == Euroopan-mestaruuskilpailujen karsintoihin osallistui yhteensä 38 maata. Karsinnat järjestettiin kaksiosaisina. Aluksi 16 maata pelasi neljässä lohkossa esikarsinnat, joista kuusi maata pääsi jatkoon. Varsinaisella karsintakierroksella joukkueet arvottiin seitsemään neljän joukkueen lohkoon, joista voittajat ja neljä parasta toiseksi sijoittunutta pääsi lopputurnaukseet. Lopputurnaukseen pääsivät isäntämaa Unkarin ohella Azerbaidžan, Belgia, Espanja, Italia, Portugali, Serbia, Slovenia, Tšekki, Ukraina, Valko-Venäjä ja Venäjä. == Lopputurnaus == === Alkulohkot === ==== Lohko A ==== ==== Lohko B ==== ==== Lohko C ==== ==== Lohko D ==== === Jatko- ottelut === ==== Puolivälierät ==== ==== Välierät ==== ==== Pronssiottelu ==== ==== Finaali ==== == Lähteet == == Aiheesta muualla == * Viralliset kisasivut Luokka:Futsalin Euroopan-mestaruuskilpailut Luokka:Vuoden 2010 urheilu Luokka:Budapestin urheilutapahtumat Luokka:Debrecenin urheilu
Autosport

Autosport on brittiläinen autourheilusivusto, jota julkaisee Motorsport Network. Autosport ilmestyi vuoteen 2019 saakka paperilehtenä, jota julkaisi Haymarket Consumer Media. Lehteä alkoi julkaista vuonna 1950 Gregor Grant ja ensimmäinen numero ilmestyi samalla viikolla kuin Silverstonessa ajettiin ensimmäinen Formula 1 -maailmanmestaruusosakilpailu.Jack Brabham Engines == Toimittajat == Nimi Aloittanut Lopettanut Gregor Grant Elokuu 1950 Maaliskuu 1968 Simon Taylor Huhtikuu 1968 Elokuu 1971 Richard Feast Elokuu 1971 Marraskuu 1973 Ian Phillips Marraskuu 1973 Huhtikuu 1976 Quentin Spurring Toukokuu 1976 Marraskuu 1981 Mark Hughes Marraskuu 1981 Marraskuu 1983 Quentin Spurring Marraskuu 1983 Maaliskuu 1988 Peter Foubister Huhtikuu 1988 Tammikuu 1992 Andy Hallbery Helmikuu 1992 Huhtikuu 1993 Bruce Jones Huhtikuu 1993 Kesäkuu 1996 Laurence Foster Kesäkuu 1996 Helmikuu 1998 Mark Skewis Helmikuu 1998 Maaliskuu 2000 Anthony Rowlinson Maaliskuu 2000 Helmikuu 2002 Laurence Foster Helmikuu 2002 Tammikuu 2004 John McIlroy Tammikuu 2004 Lokakuu 2005 Andrew van de Burgt Marraskuu 2005 Heinäkuu 2011 Charles Bradley Heinäkuu 2011 Marraskuu 2014 Edd Straw Joulukuu 2014 Toukokuu 2016 Kevin Turner Toukokuu 2016 == Lähteet == == Aiheesta muualla == *Autosportin sivusto *Autosport International exhibitionin sivusto *Japanilaisen Autosportin verkkosivusto Luokka:Brittiläiset urheilulehdet Luokka:Autourheilu
Andre Collins

Andre Jerome Collins (s. 9. elokuuta 1982 Crisfield) on yhdysvaltalainen koripalloilija. Hänen nykyinen seurajoukkueensa on italialainen Virtus Bologna. == Lähteet == == Aiheesta muualla == *Lega Basket Serie A *Legadue Luokka:Yhdysvaltalaiset koripalloilijat Luokka:Vuonna 1982 syntyneet Luokka:Elävät henkilöt
HMS Verulam (1917)

HMS Verulam oli Britannian kuninkaallisen laivaston Amiraliteetin V-luokan hävittäjä, joka palveli ensimmäisen maailmansodan lopulla sekä otti osaa brittiläiseen laivasto-osastoon Itämerellä 1919. == Valmistus == Alus tilattiin Hebburnistä Hawthorne Leslie and Companyltä. Alus laskettiin vesille 3. lokakuuta 1917. == Palvelus == Ensimmäisen maailmansodan lopulla alus oli 13. hävittäjälaivueessa, jonka johtoaluksena oli HMS Shakespeare. Alus lähti Saksan Avomerilaivaston antautumista seuranneena päivänä 27. joulukuuta 1918 Itämerelle HMS Cardiffin ja neljän muun risteilijän, yhdeksän hävittäjän ja seitsemän miinanraivaajan muodostamassa osastossa, jonka tehtävänä oli tukea Viron, Liettuan ja Latvian hallituksia taistelussa bolševikkeja vastaan.Preston, Anthony s. 27Fairweather, Cliff s. 4 Matkalla risteilijä HMS Cassandra osui Saarenmaan rannikolla miinaan alkaen upota. Hävittäjät HMS Vendetta ja HMS Westminster pelastivat uppoavan aluksen miehistön. Cassandran miehistö piti toimittaa takaisin Rosythiin, jolloin Liepājan edustalla vedenalaiseen hylkyyn osunut HMS Calypso ja toisiinsa törmänneet Westminster ja Verulam määrättiin tehtävään.Preston, Anthony s. 29Bennett, Geoffrey s. 36-37 Alus liitettiin 13. hävittäjälaivueesta muodostettuun 2. hävittäjälaivueeseen, jonka mukana se palasi helmikuussa 1919 Itämerelle Cowanin laivasto-osastossa. Alus tuhoutui 4. syyskuuta 1919 vastaisena yönä osuttuaan brittien laskemaan miinaan lähellä Seiskaria Suomenlahdella. Aluksen upotessa sai surmansa 29 miehistönjäsentä.Bennett, Geoffrey s. 163Preston, Anthony s. 31Fairweather, Cliff s. 19-20 Britannian hallitus lahjoitti aluksen sekä sen sisaraluksen HMS Vittorian Suomen hallitukselle. Pelastustoimia aloitettaessa 1925 todettiin, että laivojen korjaaminen ei olisi taloudellisesti mielekästä. == Aluksen päälliköt == *kapteeniluutnantti G. L. Warren - 4. syyskuuta 1919 ==Lähteet== * * * * * ===Viitteet=== == Aiheesta muualla == * Hävittäjän tuho, Hakkapeliitta, 08.04.1936, nro 14-15, s. 27, Kansalliskirjaston digitaaliset aineistot Luokka:Kuninkaallisen laivaston V- ja W-luokkien hävittäjät Luokka:Hawthorn Leslien valmistamat alukset Luokka:Suomenlahden hylyt